text: Bilist med tårnhøj promille fik taget bilen
  19 maj 2016 kl. 04.36
  Syd- og Sønderjyllands politi standsede onsdag aften en bilist med en promille på 4 i Varde.
  Omkring klokken 23 onsdag aften standsede Syd- og Sønderjyllands Politi en bilist med en promille på 4 i Østervold i Varde. Manden har tidligere fået frataget sit kørekort og har ikke generhvervet det.
  - Han kørte uden førerret, og derfor tog vi hans bil fra ham, siger vagtchef ved Syd- og Sønderjyllands Politi, Ivan Gohr Jensen, til TV SYD.
  Bilist uden førerret og med høj promille blev bragt til standsning i Varde til aften. Nu kan han samtidig vinke farvel til bilen. #politidk
  
  